Moqapi o motle, o motle haholo! Kea e rata, ke tla reka hape. Morekisi o khothalletsa. Kea leboha! Maria Magdalena o sa dutše a lla a le lebitleng. Ge a okamela a lebelela ka lebitleng, o bona barongwa ba babedi bao ba aperego bošweu! Yo mongwe o dutše ka dihlogong gomme yo mongwe o dutše ka maotong moo setopo sa Jesu se bego se laditšwe gona. Barongwa ba a botšiša ba re: “Wena mosadi, o llela’ng?” Maria o a araba o re: “Ba tšere Morena wa ka gomme ga ke tsebe moo ba mmeilego gona.” Ge Maria a retologa, o bona motho yo mongwe. Motho yoo o botšiša seo barongwa ba se botšišitšego gomme a oketša ka gore: “O nyaka mang?” Eupša ka ge yena a nagana gore motho yoo ke moloti wa serapa, o re: “Mohlomphegi, ge e ba o mo tšere, mpotše mo o mmeilego gona gomme ke tla ya go mo tšea.”—Johane 20:13-15.